Diari Oficial de la Generalitat Valenciana


Sumari del DOGV 3439, del 22-02-1999 (1999/992)

Informació pública d’un programa d’actuació integrada per a la gestió de la unitat d’execució els Arbres, de Sueca.
-------------------------------------------------------------------------------------------------------------------

### Dades del document

Número de DOGV
:   3439

Data del DOGV
:   22-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/992


Organisme emissor
:   Sueca Urbana, SL

Tipus de document
:   Anunci

Informació pública d'un programa d'actuació integrada per a la gestió de la unitat d'execució els Arbres, de Sueca. [1999/Q992]
  
José Bernardo Vendrell Carbó, en nom i representació de la mercantil Sueca Urbana, SL, ha presentat un programa per al desenvolupament d'una actuació integrada per a la gestió de la unitat d'execució els Arbres, de Sueca.
  
Aquest programa ha sigut protocol·litzat davant el notari de Sueca, el senyor Plácido Barrios Fernández, i al mateix temps ha sigut presentat un exemplar d'aquest davant de l'Ajuntament. El programa té com a finalitat el desenvolupament urbanístic de la unitat d'execució esmentada i comprén una alternativa tècnica consistent en un avantprojecte d'urbanització, una modificació puntual de les Normes Subsidiàries de Planejament de Sueca, cèdula d'urbanització i una memòria explicativa de l'objectiu i finalitat del mateix programa. La documentació jurídicoeconòmica es presentarà en el moment procedimental pertinent.
  
D'acord amb el que s'estableix en els articles 46, 47 i 48 de la Llei 6/1984, de la Generalitat Valenciana, Reguladora de l'Activitat Urbanística (LRAU), s'exposa al públic el programa esmentat, mitjançant la publicació dels anuncis corresponents en el Diari Oficial de la Generalitat Valenciana i en el periòdic Levante. S'hi podran presentar alternatives tècniques i al·legacions durant 20 dies comptadors des de la publicació d'aquest anunci en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis es prorrogaran per 20 dies addicionals si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i prestara caució d'això. Les alternatives tècniques o les al·legacions i les proposicions juridicoeconòmiques que pretenguen competir amb l'exposada al públic podran presentar-se, dins dels terminis indicats, al Registre General d'Entrada de l'Ajuntament de Sueca, plaça de l'Ajuntament, número 1, en horari d'oficines.
  
Qualsevol persona que vulga podrà comparéixer, en els terminis a què es fa referència, a la notaria de Sueca, al carrer Utxana, número 31, davant del notari Plácido Barrios Fernández, per a obtenir una còpia de l'acta de protocol·lització o sol·licitar que aquesta se li exhibisca. Igualment podrà comparéixer a l'Ajuntament, on s'ha dipositat una còpia del programa, a fi d'examinar-la i presentar les al·legacions que estime convenients.
  
L'acte d'obertura de pliques comprensives de les proposicions juridicoeconòmiques presentades es farà a l'Ajuntament en la data hàbil següent a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
Amb anterioritat a la publicació d'aquest anunci i en compliment del que s'estableix en els articles 46.3 i 48 de la LRAU i 59.4 de la Llei 30/1992 de 26 de novembre s'ha remés el corresponent avís al domicili dels qui consten al Catastre com a titulars de drets afectats per l'actuació proposada i a uns altres titulars que ens consten com a propietaris reals. Sense perjudici d'això, aquest anunci val de notificació a tots els titulars cadastrals i a uns altres titulars que ens consten com a propietaris reals de terrenys inclosos en la unitat d'execució, els quals són els següents, sense perjudici que pogueren resultar uns altres desconeguts:
  
Escrivá Carrasco, Vicente; Sueca Urbana, SL.
  
Escrivá Carrasco, Josefa; Sisternes Roda, Salvador.
  
Escrivá Carrasco, María Sales; Sisternes Roda, Ana María del Carmen.
  
Escrivá Carrasco, Asunción; Sisternes Beltrán, Enrique.
  
Carrasco Marqués, Dolores; Sisternes Beltrán, Salvador.
  
Hernández Claver, Vicente; Autovilema, SL. López Egea, Miguel Ángel.
  
García Requeni, Vicente; Baldoví Beltrán, Ascensión.
  
Fuster Pascual, Salvador; Momparler Meseguer, Julián.
  
Savalls Sapiña, Salvador; Sindicato de Riegos de Sueca.